CELEX: 22009D0012
Language: hu
Date: 2008-02-05 00:00:00
Title: Az EGT Vegyes Bizottság 12/2009 határozata ( 2009. február 5. ) az EGT-megállapodás XIII. mellékletének (Közlekedés) módosításáról

19.3.2009   
            
            
               HU
            
            
               Az Európai Unió Hivatalos Lapja
            
            
               L 73/47
            
         
      AZ EGT VEGYES BIZOTTSÁG 12/2009 HATÁROZATA
   
   (2009. február 5.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2008. december 5-i 129/2008 EGT vegyes bizottsági határozat (1) módosította.
            
         
               (2)
            
            
               A közösségi vasúti rendszereken mozdonyokat és vonatokat működtető mozdonyvezetők minősítéséről szóló, 2007. október 23-i 2007/59/EK európai parlamenti és tanácsi irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének szövege a 42f. pontot (881/2004/EK európai parlamenti és tanácsi rendelet) követően a következő ponttal egészül ki:
   
               „42g.
            
            
               
                  32007 L 0059: az Európai Parlament és a Tanács közösségi vasúti rendszereken mozdonyokat és vonatokat működtető mozdonyvezetők minősítéséről szóló, 2007. október 23-i 2007/59/EK irányelve (HL L 315., 2007.12.3., 51. o.).
               E megállapodás alkalmazásában az irányelv a következő kiigazításokkal kell értelmezni:
               
                           a)
                        
                        
                           A 22. cikk (6) bekezdését nem kell alkalmazni.
                        
                     
                           b)
                        
                        
                           Az I. melléklet 2c. pontjának helyébe a következő szöveg lép:
                           »az engedélyt kiállító EFTA-tagállam megkülönböztető jelzése fekete színnel nyomtatva, fekete ellipszisben. A megkülönböztető jelzések a következők:
                           
                                       IS
                                    
                                    
                                       :
                                    
                                    
                                       Izland
                                    
                                 
                                       FL
                                    
                                    
                                       :
                                    
                                    
                                       Liechtenstein
                                    
                                 
                                       N
                                    
                                    
                                       :
                                    
                                    
                                       Norvégia«
                                    
                                 
                     
                           c)
                        
                        
                           Az I. melléklet 2e. pontjában az »Európai közösségi minta« szöveg helyébe az »EGT minta« szöveg lép.”
                        
                     
         2. cikk
   A 2007/59/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. február 6-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. február 5-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 25., 2009.1.29., 36. o.
   
      (2)  HL L 315., 2007.12.3., 51. o.
   
      (3)  Alkotmányos követelmények fennállását jelezték.